Nana Akufo-Addo
Nana Addo Dankwa Akufo-Addo (), rođen kao William Addo Danquah Akufo-Addo (Accra, 29. ožujka 1944.) je utjecajni ganski političar koji od 7. siječnja 2017. godine obnaša dužnost predsjednika Gane. Sin bivšeg predsjednika, Edwarda Akufa-Addoa, Nana Akufo-Addo je, prije nego je izabran za predsjednika, bio glavni državni odvjetnik Gane (2001–2003) te ministar vanjskih poslova u kabinetu Johna Kufuora (2003–2007). 

Za predsjednika se prvi puta kandidirao 2008. godine, ali je izgubio od kandidata NDC-a, Johna Atte Millsa. Četiri godine kasnije, ponovno ga je porazio kandidat NDC-a, John Dramani Mahama, međutim na izborima 2016. godine, Akufo-Addo je odnio pobjedu pred Mahamom već u prvom krugu, skupivši 53.85% glasova.

Predsjednici Gane
Ganski političari
Advokati